
	1. ՀՀ ֆինանսների նախարարություն
	26.08.2026թ

	
	N 01/34-3/22692-2026

	Համաձայն ՀՀ կառավարության 2023 թվականի փետրվարի 9-ի N 175-Ն որոշմամբ հաստատված «Հանրային ներդրումային ծրագրերի վերհանման, մշակման, գնահատման և առաջնահերթությունների որոշման կարգը հաստատելու և կապիտալ ծախսերի առանձին տեսակների նկատմամբ կիրառելի լրացուցիչ պահանջները սահմանելու մասին» N 175-Ն որոշման հավելված 1-ով հաստատված կարգի (այսուհետ՝ ՀՆԿ կարգ)՝ 1.0 մլրդ դրամ և ավելի արժեք ունեցող ներդրումային ծրագրերը ենթակա են հանրային ներդրումների կառավարման գործընթացի շրջանակներում սահմանված ընթացակարգերի կիրառմանը, և չեն կարող ֆինանսավորվել առանց ՀՆԿ կարգով նախատեսված ընթացակարգերի կիրառման։ 
Հաշվի առնելով վերոգրյալը և այն, որ Հրազդան մարզադաշտի վերակառուցման/վերանորոգման աշխատանքների ֆինանսական գնահատականը կազմում է շուրջ 2.3 մլրդ դրամ, Նախագծին հնարավոր է անդրադառնալ ՀՆԿ կարգով սահմանված ընթացակարգերն անցնելուց հետո։ Այդ նպատակով առաջարկում ենք Նախագիծը ներկայացնել ՀՆԿ կարգով սահմանված ձևաչափով՝ որպես հանրային ներդրումային ծրագրի հայեցակարգ՝ ներառելով համապատասխան ֆինանսական և սոցիալ-տնտեսական հիմնավորումները, ծրագրի ծախսերի և ակնկալվող օգուտների վերլուծությունը, ինչպես նաև, հնարավորության դեպքում, դրանց քանակական գնահատականները։
	Ընդունվել է ի գիտություն
Ծրագիրն իրականացվում է ՀՀ-ում 2027թ-ի Ֆրանկոֆոնիայի խաղերի անցկացման նպատակով, հետևաբար կրում է հրատապության բնույթ և չի կրաող հետաձգվել:

	Միաժամանակ, նկատի ունենալով, որ «Հրազդան» մարզադաշտը հանդիսանում է մասնավոր սեփականություն, վերջինիս վերակառուցման/վերանորոգման համար ՀՀ պետական բյուջեից ամբողջությամբ ծախսերի իրականացումը համարում ենք խնդրահարույց:
	Ընդունվել է ի գիտություն
Խնդիրը և դրա լուծման տարբերակները քննարկվել են ՖՏԿ 03.07.2026թ-ի նիստին, առկա է նիստի արձանագրությունը (03.07.2026թ-ի N ԿԱ/196-2026 Արձանագրության 26.1 կետ): Արձանագրությամբ սահմանված հանձնարարականի (Կենսաբազմազանության մասին կոնվենցիայի կողմերի 17- րդ համաժողովի (COP-17) անցկացման նպատակով ՀՀ տարածքային կառավարման և ենթակառուցվածների նախարարության պետական գույքի կառավարման կոմիտեի և «Մերիդիան Հոլդինգ» ՓԲԸ-ի միջև կնքված պետական գնման պայմանագրի համանմանությամբ «Հրազդան» մարզադաշտի մասով ՀՀ կառավարության որոշման նախագծի մշակում) կատարումն ապահովելու նպատակով՝ ներկայումս իրականացվում են համապատասխան հաշվարկներ և ընթանում են բանակացություններ մարզադաշտի սեփականատիրոջ հետ:

	Նախագծի հավելված 8-ի համաձայն՝ նախատեսվում է ձեռք բերել մարզական օբյեկտների շինարարական աշխատանքներ՝ հրատապության հիմքով մեկ անձից գնման ձևով: 
Այս կապակցությամբ հայտնում ենք, որ ՀՀ կառավարության 04.05.2017թ. N 526-Ն որոշմամբ հաստատված կարգի 21-րդ կետի 1-ին ենթակետի դ պարբերության համաձայն հրատապության հիմքով պայմանավորված մեկ անձից գնումների կատարման վերաբերյալ որոշումը կայացնում է պատվիրատուի ղեկավարը՝ առանց ՀՀ կառավարության կողմից նման համաձայնություն ստանալու հանգամանքի, ներառյալ ընթացակարգն էլեկտրոնային համակարգի միջոցով կազմակերպելու կամ գնման առարկան կոնկրետ մասնակցից ձեռք բերելու որոշումը: Նշվածով պայմանավորված՝ առաջարկում ենք Նախագծի ընդունումը հիմնավորող փաստաթղթում բացահայտել պատվիրատուի կողմից նման որոշում կայացված լինելու վերաբերյալ տեղեկատվությունը:
	Ընդունվել է ի գիտություն
Դիտարկման մեջ նշված դրույթը հաշվի առնելով է, որ համաձայնություն տալու կետեր Նախագծով նախատեսված չեն: Ինչ վերաբերում է հավելված 8-ին, ապա Նախագծով գումար է հատկացվում շինարարական աշխատանքների ձեռքբերման համար և, բնականաբար, դրա անվանացանկը նախատեսված է այն գնման ձևով, որով ձեռք է բերվելու:

	- Նախագծի հավելված 8-ում առաջարկում ենք ԳՄԱ «անխափան սնուցման աղբյուրներ» «31151120-10» կոդը փոխարինել «31151120-18» կոդով, նկատի ունենալով էլեկտրոնային գնումների համակարգում առկա տեղեկատվությունը,
- Նախագծի հավելված 2-ում անհրաժեշտ է ճշտել 1041 ծրագրի 11051 միջոցառման անվանումը,
- Նախագծի հավելվածներում անհրաժեշտ է ճշտել 1041 ծրագրի 21001 միջոցառման գծով նվազեցվող գումարի չափը` նկատի ունենալով միջոցների անբավարար լինելու հանգամանքը: 
	Ընդունվել է

	- Նախագծով ներկայացված նվազեցումները հնարավոր չէ կատարել պայմանագրային պարտավորություններով ծանրաբեռնվածության և համապատասխան կարգադրիչների կողմից պակասեցումները չկատարելու պատճառով։
	Ընդունվել է ի գիտություն
Նախագծի շրջանառման ընթացքում նվազեցումները կատարվել են:

	2. ՀՀ քաղաքաշինության կոմիտե
	17.09.2026թ.

	
	N 01/16.4/14823-2026

	ՀՀ քաղաքաշինության կոմիտեն առաջարկում է՝
1)	շրջանառել կից ներկայացված Նախագծի լրամշակված տարբերակը
	Ընդունվել է մասնակի
Մի շարք առաջարկներ անընդունելի են, քանի որ այդ մասով ՀՀ օրենսդրությամբ սահմանված չեն սահմանափակումներ, որոնցից ՀՀ կառավարությունը լիազորություն կունենար բացառություններ սահմանելու, իսկ առանց իրավական հիմքի Նախագծում դրույթներ չեն կարող ամրագրվել:

	2)	Նախագծի հիմնավորման մեջ.
-	ավելացնել կապալառուի նկատմամբ կիրառվելիք պայմանագրի ապահովման սահմանաչափը, 


-	վերակառուցման բառից հետո ավելացնել /վերանորոգման բառը
	
· Հաշվի առնելով, որ ըստ առաջարկի Նախագծում ավելացվում է դրույթ պայմանագրի ապահովման մասին՝ հիմնավորման մեջ համապատասխան լրացումն արդեն իսկ կատարվել է,
· Չի ընդունվել, հիմնավորման մեջ արդեն իսկ այդպես էլ գրված է:


	3)	հաշվի առնելով, որ շինարարական աշխատանքների մեկնարկն առանց տեխնիկական և հեղինակային հսկողության ծառայությունների իրականացման հնարավոր չէ, անհրաժեշտ է հիմք ընդունել 2026 թվականի օգոստոսի 31-ի N 01/16.1/13425-2026 գրությամբ ներկայացված առաջարկությունները։ Մասնավորապես՝ առաջարկվում է խմբագրել Նախագծի 8-րդ հավելվածը՝ նախատեսելով համապատասխան միջոցներ տեխնիկական և հեղինակային հսկողության ծառայությունների իրականացման համար, հետևյալ բաշխվածությամբ.
-	մարզական օբյեկտների շինարարական աշխատանքներ՝ 579 151,0 հազար դրամ,
-	տեխնիկական հսկողության ծառայություններ՝ 17 374,0 հազար դրամ,
-	հեղինակային հսկողության ծառայություններ՝ 3 475,0 հազար դրամ։

